Správa zo služobnej cesty 
Účastník ZPC                   	
Meno, priezvisko, titul:	Beata Menzlová, Ing.
Oddelenie pre cudzie jazyky	
Zahraničná pracovná cesta	
Miesto konania – štát, mesto:	Turecko - Neshevir	
Organizátor:	Cukurova University, Turkey, University of Silesia, Poland	
Termín:	4. marca – 7. marca 2015	
Účel:	Konferencia – LIF 2015 – Language in Focus, prezentácia príspevku o skúsenostiach s CLIL na Slovensku	
Rámcový program
4. marec 2015 – odlet do Turecka, Neshevir
                         Registrácia a informácie o priebehu konferencia
5. marec 2015  
8:00 – 9:00 otvorenie konferencie 
9:00 – 11:00 plenárne vystúpenia: Rebecca Oxford – predsedníčka
Rod Ellis, Prof. Dr. University of       Auckland, Nový Zéland, Shanhai International Studies University, Čína
Vyučovanie gramatiky ako nástroja na zvyšovanie povedomia
Vivian James Cook, Prof. Dr., New Castle University, Anglicko
Výhody používateľov druhého jazyka – z inej strany

11:00 – 19:30 prezentácie v jednotlivých sekciách a CLIL sekcia
6. marec 2015 
9:00 – 11:00  Plenárne vystúpenia:  Rod Ellis - predsedníčka 
Lydia White, McGill Professor of Linguistics and a Fellow of the Royal Society of Canada, Kanada
Dôsledky lingvistickej teórie a generatívneho výskumu druhého jazyka pre jazykovú pedagogiku: prehľad a hodnotenie
Rebecca L. Oxford, PhD., Professor Emerita, University of Maryland, USA
Pozitívna psychológia a učenie sa jazyka

11:00 – 19:30 prezentácie v jednotlivých sekciách a CLILing sekcia

7. marec 2015: Plenárne vystúpenie  Ayse Akyel – predsedníčka

Simon Borg, ELT Consultant, Anglicko
Kritické body v odbornom vzdelávaní  	
Stručný priebeh
Medzinárodná konferencia LIF 2015 – Language in Focus bola druhým ročníkom v rámci série konferencií LIF. Konferencia sa konala  v Turecku v Neshevir v termíne  od 5. marca do 9. marca 2015. Prvý ročník bol v roku 2014 v Antalyi. 
Na konferencii vystúpili v rámci plenárnych vystúpení alebo v rámci jednotlivých sekcií významní didaktici, metodici z univerzít, pracovníci z ministerstiev a rôznych pedagogických inštitúcií z rôznych krajín ako napríklad  z USA, Veľkej Británie, Turecka, Japonska, Iránu, Malajzie, Saudskej Arábie, Jordánska, Cyprusu, Nemecka, Taiwanu, Belgicka, Poľska, zo Švédska, z Číny, Kanady, Egypta, Čiech, Austrálie, Nového Zélandu, Južnej Afriky, Brazílie, Ruska, zo Slovinska, z Filipín, Grécka, Thajska, Nórska, Rumunska, Kolumbie, Ukrajiny, Azerbajdžanu, Švajčiarska a ďalších.
V rámci medzinárodnej konferencie bola vytvorená osobitná sekcia CLILing,  ktorá bola v nemeckom jazyku. Organizátori LIF plánujú v roku 2016 rozšíriť program o sekcie aj v iných jazykoch, ako napríklad vo francúzskom, španielskom, talianskom a pod. 
Na plenárnych prednáškach vystúpili profesori s príspevkami, ktoré priniesli nový pohľad na vyučovanie druhého (cudzieho) jazyka z hľadiska gramatiky, lingvistiky alebo psychológie.
Po absolvovaní plenárnych prednášok som v dňoch 5.- 6. marca 2015  pracovala v sekcii CLILing. Prezentácie boli zamerané hlavne na skúsenosti s CLILom v jednotlivých krajinách, charakterizoval sa CLIL učiteľ, diskutovalo sa o metakognitívnych stratégiách v CLIL, o vplyve CLILu na čítanie a počúvanie s porozumením, zdôraznila sa motivácia žiakov aj CLIL učiteľov, poukázalo sa na skúsenosti so začlenením CLILu do štátnych vzdelávacích programov (kurikúl). Vo viacerých krajinách ponúkajú vysoké školy v rámci štúdia pedagogického smeru odbor CLIL učiteľ. Dňa 6. marca som vystúpila s prezentáciou v nemeckom jazyku Skúsenosti s CLIL na Slovensku. Prezentovala som priebeh a výsledky experimentálneho overovania CLIL v primárnom vzdelávaní, ktoré sa  uskutočnilo na 20 základných školách v rokoch 2008 - 2012. Účastníci CLILing sekcie prejavili o naše skúsenosti veľký záujem, nakoľko v žiadnej krajine sa ešte neuskutočnil taký komplexný výskum ako na Slovensku.  V rámci diskusie k môjmu príspevku účastníci skonštatovali, že sa v niektorých krajinách robili len rôzne dotazníkové zistenia ale žiadna krajina ešte nerobila merania výsledkov CLIL žiakov v predmete a v cudzom jazyku a ich porovnanie so žiakmi bez CLIL, ako sme robili na Slovensku v priebehu spomínaného experimentu.  	
Očakávaný prínos
Na medzinárodnej konferencií sa zúčastnili odborníci skoro z celého sveta a veľkým prínosom boli diskusie, prezentácie a výmeny názorov. 
S prezentáciou Skúsenosti s CLIL na Slovensku, ako aj príspevkom v zborníku konferencie, ktorý bude zostavený v lete 2015, prezentuje Štátny pedagogický ústav výsledky experimentálneho overovania CLIL v primárnom vzdelávaní. 	
Súhlasím so zverejnením správy. 	
Správu vypracoval: Ing. Beata Menzlová	
Dátum: 17. 3. 2015	
Správu schválil: doc. PaedDr. Viliam Kratochvíl, PhD.